"Spoločnostiam a sektorom by sme mohli umožniť výnimky z pravidiel o pracovnom čase a odmeňovaní pod podmienkou, že s tým bude súhlasiť väčšina (odborov)," uviedol Macron. Jeho slová narazili na okamžitú kritiku odborov. Šéf odborového zväzu Laurent Berger označil ministrove slová za "chybu". Skrátený pracovný čas, ktorý zaviedla v roku 2000 bývala socialistická vláda, je podľa neho uzavretá téma, o ktorej sa nediskutuje.
Vláda prezidenta Francoisa Hollanda zaviedla niekoľko miernych reforiem na trhu práce, otázku 35-hodinového pracovného týždňa však neotvorila. Tridsaťšesťročný bývalý poradca prezidenta Emmanuel Macron sa stal ministrom hospodárstva tento týždeň. Na poste vystriedal známeho kritika politiky úporných opatrení požadovaných EÚ Arnauda Montebourga.